"65 шықәса шмаҷым еилыскаауеит, аха санышәом, сыҷкәыноушәа схы збоит зегь рыла. Ҷлоу ақыҭа ԥшӡа аԥсабара сагәылкны саман схәыҷаахыс, иара уи ауп арҿиарахь агәазыҳәарагьы сызҭаз. Исылшази исылымшази анеиҿысырԥшлак исхьаау рацәоуп, хымԥада", — иҳәеит Адлеиба.
Амиран Адлеиба асахьаҭыхҩы-аҿыханҵаҩ, аскульптор–монументалист, Аԥсныи СССРи рсахьаҭыхыҩцәа Реидгыла алахәыла, Аҟәатәи асахьаркыратә ҵараиурҭа аиҳабы аҵыхәтәантәи иусумҭақәеи раԥхьатәи аԥсуа профессионалтә сахьаҭыхҩы Алеқсандр Чачба ибаҟеи рзы ианашьоуп Д.И. Гәлиа ихьӡ зху Аҳәынҭқарратә премиа.